KAIŠIADORIŲ RAJONO SAVIVALDYBĖS ADMINISTRACIJOS
PRAVIENIŠKIŲ SENIŪNIJA
IŠPLĖSTINĖS SENIŪNAIČIŲ SUEIGOS PROTOKOLAS Nr. 2
2026-06-03
Pravieniškės
Sueiga įvyko 2026 m. birželio 3 d. 17.00 val. Pravieniškių seniūnijos administracijos patalpose.
Sueigos pirmininkas: (duomenys nuasmeninti) – Aleksandruvkos seniūnaitijos seniūnaitis.

Sueigos sekretorė: (duomenys nuasmeninti) – Pravieniškių seniūnijos vyresnioji specialistė.
Sueigoje dalyvavo: (duomenys nuasmeninti) – Pravieniškių II-os seniūnaitijos seniūnaitė, (duomenys nuasmeninti) – Pravieniškių I-os seniūnaitijos seniūnaitis, (duomenys nuasmeninti) – Aleksandruvkos seniūnaitijos seniūnaitis, (duomenys nuasmeninti) – Asociacijos Pravieniškių II bendruomenė pirmininkė, (duomenys nuasmeninti) – Pravieniškių seniūnas.

DARBOTVARKĖ:

1. dėl seniūnijos kelių ir gatvių būklės aptarimo;

2. kiti klausimai.
SVARSTYTA:

1. Dėl seniūnijos kelių ir gatvių būklės aptarimo.
Sueigos pirmininkas (duomenys nuasmeninti) pakvietė seniūną (duomenys nuasmeninti) pasisakyti.  Seniūnas sakė, kad šiais metais kelių ir gatvių priežiūrai seniūnija gavo 200 kubinių metrų žvyro ir 80 kubinių metrų skaldos. Iš viso bus atvežta ir išpilta 14 mašinų, iš kurių: 9 - keliuose Pravieniškės – Neveronys ir Pravieniškės – Pamieris, 5 – Pravienos g. gale, Pravieniškių k. 2 mašinos skaldos planuojamos išpilti Geležinkelio g. gale. Taip pat sakė, kad dar yra likę du greideriavimai iš jau atlikto pirkimo ir dar du planuojami pirkti papildomai. Tad likusius 4 greideriavimus planuojama atlikti sekančiai: birželio mėnesio gale, rugpjūčio mėnesio pradžioje ir dar du palikti rudeniui prieš pašalimą. Seniūnas (duomenys nuasmeninti) informavo, kad yra gauti keli skundai dėl prastos Miško g. būklės. Todėl reikėtų nusimatyti kitiems metams skaldos ir pagerinti gatvės būklę, nes yra suskirstyti sklypai ir 5-6 metų bėgyje nusimato naujų namų valdų. Pirmiausia  būtina pagerinti Ąžuolų g. būklę, Pravienos g. akligatvių būklę ir ateičiai įtraukti Miško g. remonto darbus. Taip pat planuojama visas Pravieniškių kaimo gatves apšviesti naujais šviestuvais. Sakė, kad kada nors įvyks ir ilgai laukimas kelio 1804 Rumšiškės – Pravieniškės remontas. Seniūnija gavo raštišką atsakymą iš AB „Via Lietuva“, kuriame dėkojama už rūpestį kelio būkle ir pranešama, kad kelias bus  remontuojamas atsižvelgiant į turimas lėšas ir sudarytą remontuotinų kelių eilę. Šiai dienai kelias 1804 yra 14-as sąraše. Kelias bus platinamas, todėl reikėtų pagalvoti apie Pravieniškių kryžiaus memorialo perkėlimą ir sutvarkymą. Netoliese esantis suformuotas sklypas yra Pravieniškių g. šalia angaro. Tai pakankamai atvira, matoma vieta, kur galėtų būti rengiami paminėjimai bei kiti renginiai. Apie tai dar reikėtų padiskutuoti, pasitarti su Rumšiškių kultūros centro darbuotojais, gal ir seniūnaičiai kokių pasiūlymų turėtų?

Seniūnas (duomenys nuasmeninti) sakė, kad papildomų lėšų planuoja prašyti šaligatvių įrengimui ir kelio Pravieniškės – Neveronys skaldai, nes kelios atkarpos yra labai problematiškos. 
Sueigos pirmininkas (duomenys nuasmeninti) pakvietė sueigos dalyvius pateikti pastebėjimus. Kadangi daugiau klausimų užduota ir pastebėjimų išsakyta nebuvo, sueigos pirmininkas (duomenys nuasmeninti) pasiūlė balsuoti.
NUTARTA:

     1. Pritarti numatytiems seniūnijos kelių ir gatvių būklės gerinimo darbams.

BALSAVO: „už“ – 4, „prieš“ – 0, „susilaikė“ – 0.
SVARSTYTA:
2. kiti klausimai.
Seniūnas (duomenys nuasmeninti) informavo, kad yra prasidėjęs ir iki birželio 15 d. vyks balsavimas dėl dalyvaujamojo biudžeto projektinių paraiškų. Pravieniškių seniūnija yra pateikusi tris projektines paraiškas. Laimėtojas paaiškės pasibaigus balsavimui. Dar informavo, kad Pravieniškių geležinkelio pervažos remontas yra numatomas liepos 10-20 dienomis, bet prieš tai „LTG Link“ administracija darbus turi suderinti su „Via Lietuva“ ir Kaišiadorių rajono savivaldybe.
Asociacijos Pravieniškių II bendruomenė pirmininkė (duomenys nuasmeninti) iškėlė klausimą dėl tinklinio aikštelės įrengimo, nes jaunimas pageidauja. Reikėtų apgalvoti vietą, kurioje aikštelė galėtų būti įrengta, nes šalia kavinės „Vikolina“ esančio sklypo nepatvirtino. 
Seniūnas (duomenys nuasmeninti) pastebėjo, kad prie seniūnijos administracinio pastato esančiame jau suformuotame sklype būtų gerai įrengti krepšinio aikštelę, nes stovai jau yra. 
Seniūnas (duomenys nuasmeninti) informavo, kad yra gautas gyventojų prašymas leisti lengvuosius automobilius statyti ant šaligatvių, esančių prie 15 ir 17 namų, Pravieniškių g. ir paklausė seniūnaičių nuomonės. Pravieniškių I-os seniūnaitijos seniūnaitis (duomenys nuasmeninti) ir Aleksandruvkos seniūnaitijos seniūnaitis (duomenys nuasmeninti) nepritarė, nes šaligatviai nėra pritaikyti tokiems svoriams. Be to trukdys praeiti pėstiesiems. Pravieniškių II-os seniūnaitijos seniūnaitė (duomenys nuasmeninti) pasiūlė padidinti automobilių stovėjimo aikšteles sumažinant žaliąją veją. Seniūnas (duomenys nuasmeninti) pasvarstė, kad tam reikės didelių lėšų kažkur apie 15 tūkstančių eurų techninio projekto parengimui ir darbams atlikti. Gal geriau pirma susitvarkyti šaligatvius. Pravieniškių I-os seniūnaitijos seniūnaitis (duomenys nuasmeninti) pasiūlė rasti laisvą sklypą ir ten įrengti automobilių stovėjimo aikštelę. Asociacijos Pravieniškių II bendruomenė pirmininkė (duomenys nuasmeninti) paprieštaravo sakydama, kad gyventojai nori automobilius statytis prie savo namo ir pasiūlė įrengti šaligatvius aukštesnius, kad su automobiliu negalima būtų užvažiuoti. Seniūnas (duomenys nuasmeninti) pasakė, kad aikštelių padidinimą galima susiplanuoti kitų metų biudžete. Taip pat informavo, kad Pravieniškių kaime esantiems apleistiems angarams yra pradėta bankroto procedūra. Taip pat planuojama ir metaliniams angarams. Seniūnas (duomenys nuasmeninti) sakė, kad reikia tęsti gatvių apšvietimo darbus ir šaligatvių remonto darbus Pravieniškių kaime, galvoti apie memorialo perkėlimą. Taip pat sakė, kad gavo gyventojų prašymą dėl pėsčiųjų tako įrengimo, einančio tarp Sodų ir Pravienos gatvių Pravieniškių kaime. Tai galima būtų įvardinti kaip atnaujinimo darbus ir įsitraukti į preliminarių planuojamų atlikti darbų sąrašą kitiems metams padarant normalų pagrindą ir išklojant trinkelėmis. Pravieniškių I-os seniūnaitijos seniūnaitis (duomenys nuasmeninti) pastebėjo, kad gali išmalti važiuojant su automobiliais, neatlaikyti. Asociacijos Pravieniškių II bendruomenė pirmininkė (duomenys nuasmeninti) pasiūlė užtverti pastatant bortelius. 
Seniūnas (duomenys nuasmeninti) informavo, kad šiuo metu vyksta socialinio būsto 29-216, Pravieniškių k. remontas,  Pravieniškių g.  šaligatvio prie 31 namo remontas. Taip pat jau yra įvykę pirkimai dėl suoliukų, šiukšliadėžių ir vaikų žaidimų aikštelės įrenginių. 

Pravieniškių I-os seniūnaitijos seniūnaitis (duomenys nuasmeninti) informavo, kad Vyšnių g. nedega 2 šviestuvai. Seniūnas (duomenys nuasmeninti) pažadėjo paskambinti rangovui ir sutvarkyti šviestuvus. Taip pat paprašė, kad nušienautų viešąsias erdves, nes birželio 13 d. Rumšiškių kultūros centras yra numatęs renginį. Seniūnas (duomenys nuasmeninti) atsakė, kad šiuo metu yra šienaujamos pakelės ir artimiausiu metu bus nušienautos viešosios erdvės. Pravieniškių I-os seniūnaitijos seniūnaitis (duomenys nuasmeninti) išreiškė nepasitenkinimą šienavimo darbų kokybe. Seniūnas (duomenys nuasmeninti) pažadėjo pasikalbėti su rangovais. 

Seniūnas (duomenys nuasmeninti) sakė, kad planuoja papildomų lėšų prašyti Geležinkelio g. apšvietimo tinklo 7 šviestuvams naujoms atramoms pastatyti. 
Pravieniškių I-os seniūnaitijos seniūnaitis (duomenys nuasmeninti) pasiteiravo, ar yra kokių nors naujienų dėl Geležinkelio g. 11 namo savininkui priklausančio sklypo įteisinimo, nes jo aplaidumas kenkia visai gyvenvietei. Seniūnas (duomenys nuasmeninti) sakė, kad tai yra privatus sklypas, kurio įteisinimu turi rūpintis pats savininkas ir juridiškai susitvarkyti dokumentus. Be to minėjo, kad Geležinkelio g. galima išlieti frezuotu asfaltu. Tam projekto nereikia. 

Pravieniškių I-os seniūnaitijos seniūnaitis (duomenys nuasmeninti) pasiteiravo, kada bus įrengtas Stoties ir Rumšiškių gatvių apšvietimas. Seniūnas (duomenys nuasmeninti) atsakė, kad šiais metais link rudens. 

Aleksandruvkos seniūnaitijos seniūnaitis (duomenys nuasmeninti) pasidomėjo dėl kelio Pravieniškės – Neveronys atkarpos remonto darbų. Seniūnas (duomenys nuasmeninti) atsakė, kad yra pradėti paruošiamieji darbai, o sutartis galioja iki šių metų gruodžio 12 d. Po liepos mėnesio gali būti pradėti vykdyti patys darbai. 
Seniūnas (duomenys nuasmeninti) sakė, kad reikia įrengti pagrindą vaikų žaidimų aikštelėje, esančioje daugiabučių namų teritorijoje Pravieniškių g. Asociacijos Pravieniškių II bendruomenė pirmininkė (duomenys nuasmeninti) pritarė, nes pavasarį ten būna labai šlapia. 
Asociacijos Pravieniškių II bendruomenė pirmininkė (duomenys nuasmeninti) paprašė seniūno išardyti Pravieniškių g. daugiabučių namų kieme prie 23 namo įrengtą močiučių šiukšlyną: dėžes, vazonėlius ir kitus nereikalingus daiktus, kurie teršia aplinką. Pravieniškių II-os seniūnaitijos seniūnaitė (duomenys nuasmeninti) pasiūlė rinkti parašus. Asociacijos Pravieniškių II bendruomenė pirmininkė (duomenys nuasmeninti) pasiūlė išvežti kaip stambių gabaritų atliekas ir vietoje jų įrengti lauko baldų komplektą. Seniūnas (duomenys nuasmeninti) pasiūlė užvesti diskusiją facebook grupėje. Gal gyventojai parašys savo neigiamą nuomonę apie minėtą šiukšlyną. Gavus gyventojų pritarimą  bus galima surinkti ir išvežti nereikalingas atliekas su stambių gabaritų atliekomis ir įrengti naują lauko baldų komplektą. Pravieniškių II-os seniūnaitijos seniūnaitė (duomenys nuasmeninti) sakė, kad kalbėjo su močiutėmis dėl to šiukšlyno, bet jos traktuoja tai kaip savo nuosavybę ir jokių naujų suoliukų ar pavėsinės nenori. Seniūnas (duomenys nuasmeninti) sakė, kad tai nėra jų privatus sklypas, bet valstybinė žemė ir seniūnijai priskirtas sklypas. 
Seniūnas (duomenys nuasmeninti) sakė, kad kitą seniūnaičių sueigą planuoja šaukti vasaros pabaigoje arba rugsėjo pradžioje apsvarstyti 2026 metais atliktų darbų sąrašą pagal prioritetus. 

Sueigos pirmininkas (duomenys nuasmeninti) pakvietė užduoti kitus iškilusius klausimus. Daugiau klausimų užduota ir pastebėjimų išsakyta nebuvo. 
NUTARTA:

     2. Nepritarti lengvųjų automobilių statymui ant šaligatvių, esančių prie 15 ir 17 namų, Pravieniškių g.
BALSAVO: „už“ – 4, „prieš“ – 0, „susilaikė“ – 0.

Sueigos pirmininkas






    (duomenys nuasmeninti)
Sueigos sekretorė






     (duomenys nuasmeninti)
